पटना: नाखुश भाजपा नेता शत्रुघ्न सिन्हा बुधवार को यहां राष्ट्रीय जनता दल (आरजेडी) के नेता तेजस्वी यादव द्वारा दी गई इफ्तार पार्टी में शामिल हुए जिससे उनके भावी राजनीतिक कदम के बारे में अटकलें लगने लगी हैं। तेजस्वी यादव ने अपने निवास 5, सर्कुलर रोड पर इफ्तार पार्टी दी। ऐसी ही पार्टी हज भवन में हुई जिसका आयोजन बिहार के सत्तारूढ़ जनता दल यूनाइटेड (जदयू) ने किया। जदयू की इफ्तार पाटी में सिन्हा की अनुपस्थिति चर्चा का विषय रही। जदयू बिहार में भाजपा की सहयोगी है।